

**LATVIJAS REPUBLIKA**

**BALVU NOVADA PAŠVALDĪBA**

Reģ.Nr.90009115622, Bērzpils ielā 1A, Balvos, Balvu novadā, LV-4501, tālrunis +371 64522453

fakss+371 64522453, e-pasts: dome@balvi.lv

**APSTIPRINĀTS**

ar Balvu novada Domes

2018.gada 13.septembra

lēmumu (sēdes prot. Nr.11, 38.§)

**Konkursa „Balvu novada gada balva uzņēmējdarbībā”**

**NOLIKUMS**

**I Vispārīgie jautājumi**

1. Nolikums paredz Balvu novada pašvaldības (turpmāk – Pašvaldība) konkursa „Balvu novada gada balva uzņēmējdarbībā” (turpmāk – Konkurss) organizēšanas un norises kārtību, kā arī uzvarētāju un dalībnieku godināšanu.
2. Konkursa mērķis ir apzināt un godināt Balvu novada uzņēmējus, kuri aktīvi un godprātīgi darbojas savā nozarē, sekmējot uzņēmējdarbības vides attīstību novadā, kā arī veicināt Balvu novada uzņēmēju atpazīstamību, popularizējot labas uzņēmējdarbības prakses piemērus Balvu novadā, un stiprināt lokālpatriotismu.
3. Konkursa organizētājs **–** Balvu novada pašvaldība.
4. Finanšu līdzekļi Konkursa organizēšanas izdevumu segšanai, t.sk. balvām, filmēšanai un apbalvošanas ceremonijai tiek paredzēti Pašvaldības kārtējā gada budžetā.
5. Konkursa nolikums tiek publicēts Balvu novada mājas lapā [www.balvi.lv](http://www.balvi.lv/) un Ziemeļlatgales biznesa un tūrisma centra mājas lapā [www.zlbc.lv](http://www.zlbc.lv/), papildus informāciju par Konkursa nolikumu var saņemt Balvu novada pašvaldības Ziemeļlatgales biznesa un tūrisma centrā Vidzemes ielā 2B, Balvi, LV – 4501, e – pasts: biznesacentrs@balvi.lv, tālrunis 26461435.

**II Konkursa kārtība**

1. Konkursu organizē un vada Balvu novada pašvaldības Ziemeļlatgales biznesa un tūrisma centrs sadarbībā ar Sabiedrisko attiecību un informācijas tehnoloģiju nodaļu.
2. Konkursa vērtēšanas komisija (turpmāk – Komisija) tiek izveidota ar Pašvaldības Domes priekšsēdētāja rīkojumu no dažādu nozaru speciālistiem 7 locekļu sastāvā. Komisija ir lemttiesīga, ja sēdē piedalās vairāk nekā puse no Komisijas locekļiem.
3. Komisijas sēdes ir slēgtas un tiek protokolētas. Protokolistu ievēl no Komisijas locekļu vidus.
4. Gada balvas saņemšanai kandidātus var izvirzīt jebkura fiziska vai juridiska persona.
5. Kandidatūras Konkursam izvirzāmas, iesniedzot vienotu pieteikuma formu – anketu (1.pielikums) Balvu novada pašvaldībā 28.kabinetā pie sekretāres Bērzpils ielā 1A, Balvos, LV – 4501 vai sūtot pa pastu uz adresi: Balvu novada pašvaldība, Bērzpils iela 1A, Balvi, LV – 450, vai aizpildot anketu Balvu pašvaldības „Ziemeļlatgales biznesa un tūrisma centra” mājas lapā [www.zlbc.lv](http://www.zlbc.lv) .
6. Konkurss tiek organizēts divās kārtās:
	1. pirmajā kārtā 2 kalendāro nedēļu laikā balvas saņemšanai izvirza kandidātus 21.punktā minētajās nominācijās (izņemot nomināciju „Gada sadarbības partneris”);
	2. otrajā kārtā 2 kalendāro nedēļu laikā Komisija saskaņā ar Konkursa nolikumu balvas iegūšanai no 11.1.punktā pieteiktajiem pretendentiem izvirza vienu nominantu katrā pieteiktajā nominācijā, kā arī patur tiesības izvirzīt savu ieteikto kandidatūru.
7. Anketas tiek publicētas Pašvaldības mājas lapā [www.balvi.lv](http://www.balvi.lv/), Ziemeļlatgales biznesa un tūrisma centra mājas lapā [www.zlbc.lv](http://www.zlbc.lv/),kā arī izvietotas Balvu novada pašvaldības ēkā, Ziemeļlatgales biznesa un tūrisma centrā, pagastu pārvaldēs, iestādēs, kā arī, saskaņojot ar īpašnieku/valdītāju, publiski pieejamās vietās (piemēram, tirdzniecības vai pakalpojumu sniegšanas objektos).
8. Komisijas apkopotais pretendentu saraksts attiecīgajās nominācijās sabiedrības informēšanas nolūkā, tiek ievietots Balvu novada pašvaldības mājas lapā [www.balvi.lv](http://www.balvi.lv/), nepubliskojot balsu skaitu.
9. Komisija nepieciešamības gadījumā var apmeklēt Konkursa nominācijām izvirzītos pretendentus klātienē.
10. Komisijai ir tiesības kādā no nominācijām balvu nepiešķirt, ja uz to nav izvirzīts neviens pretendents vai izvirzītie pretendenti neatbilst Konkursa prasībām, kā arī ir tiesības kādā no nominācijām piešķirt divas balvas.
11. Pretendentu nominācijā „Gada sadarbības partneris” izvirza Pašvaldība, Pašvaldības iestādes vai Balvu novada pagastu pārvaldes. Kandidatūra izvirzāma, iesniedzot vienotu pieteikuma formu (2.pielikums) Balvu novada pašvaldībā, Bērzpils ielā 1A personīgi pie sekretāres 28. kabinetā vai sūtot pa pastu, vai arī aizpildot pieteikuma formu elektroniskā formā sūtot uz e – pastu dome@balvi.lv.
12. Komisija Konkursa pretendentus vērtē balsojot. Vienādi iegūta balsu skaita uzvarētāju nosaka Komisijas priekšsēdētājs.
13. Lēmuma pieņemšanā nedrīkst piedalīties Komisijas loceklis, kurš ir saistīts ar kādu no nominantiem. Pirms balsošanas Komisijas loceklis mutiski informē par norādīto faktu esamību un nepiedalās attiecīgās nominācijas balsošanā.

**III Pretendenti dalībai Konkursā**

1. Dalībai Konkursā var pieteikt pašnodarbinātos, komersantus, komercsabiedrības, kuri reģistrējušies un saimniecisko darbību veic Balvu novadā, un kuru kapitāla daļu turētājs nav Pašvaldība.
2. Konkursā balvas saņēmēju vienai un tai pašai nominācijai nevērtē nākošo trīs gadu periodā, uzvarētāju uzskaiti, veicot atsevišķā reģistrā.

**IV Konkursa nominācijas un vērtēšanas kritēriji**

1. Konkursa nominācijas:
	1. „Gada lauksaimnieks”;
	2. „Novada tēla popularizētājs”;
	3. „Gada jaunais uzņēmējs”;
	4. „Gada pakalpojumu sniedzējs”;
	5. „Gada tirgotājs”;
	6. „Gada sadarbības partneris”;
	7. „Gada mājražotājs/amatnieks”;
	8. „Gada ģimenes uzņēmums”;
	9. „Gada darba devējs”.
2. Komisija, nosakot nominācijas uzvarētāju, vērtēs uzņēmuma kopējo tēlu, reputāciju, sakoptību, kā arī uzņēmējdarbību veicinošas aktivitātes novērtējamā gada griezumā.

**V Uzvarētāju un dalībnieku godināšana**

1. Konkursa uzvarētāji tiek godināti svinīgā ceremonijā katra tekošā gada novembra mēnesī.
2. Ceremonijas laikā tiek demonstrētas prezentācijas, popularizējot Konkursa uzvarētāju uzņēmējdarbību.
3. Konkursa uzvarētāji saņem Balvu novada pašvaldības komersanta (uzņēmēja) Gada balvu.
4. Jebkuram komersantam, institūcijai vai biedrībai ir tiesības apbalvot pretendentus individuāli izvirzītās nominācijās.

Domes priekšsēdētājs A.Pušpurs

1.pielikums

Konkursa „Balvu novada gada balva uzņēmējdarbībā” nolikumam

**ANKETA**

Gada balvas saņemšanai kandidātus var izvirzīt jebkura fiziska vai juridiska persona,

aizpildot anketu.

Derīgas būs tās anketas, kurās izvirzīts **vismaz viens** pretendents kādā no nominācijām, nosaucot uzņēmumu un pamatojot savu izvēli.

Konkursa mērķis – apzināt un godināt Balvu novada uzņēmējus, kas aktīvi darbojas savā nozarē, sekmējot uzņēmējdarbības vides attīstību novadā.

|  |
| --- |
| **1.Gada lauksaimnieks** –saimniecība, kurair izveidojusiilgtspējīgu saimniekošanas praksi |
|  |
| **2.Novada tēla popularizētājs** – uzņēmums, kurš kārtējāgadā ar savu produktu/pakalpojumu/darbību ir veicinājis Balvu novada atpazīstamību |
|  |
| **3.Gada jaunais uzņēmējs** – uzņēmums, kuršuzsācis aktīvu darbību un ir reģistrējissavu uzņēmumu ne vēlāk kā 3 gadus pirms Konkursa norises laika |
|  |
| **4.Gada pakalpojumu sniedzējs** – uzņēmums, kuršnodrošina augsta līmeņa klientu apkalpošanas servisu pakalpojumu sniegšanas nozarē |
|  |
| **5.Gada tirgotājs** – uzņēmums, kurš nodrošina augstalīmeņa klientu apkalpošanas servisu preču tirdzniecības nozarē |
|  |
| **6.Gada mājražotājs/amatnieks** – kurš nodrošinamājražošanas produkcijas popularizēšanu un virzību tirgū (dalība izstādēs, gadatirgos, pasākumos, produktu daudzveidība) |
|  |
| **7.Gada ģimenes uzņēmums** – uzņēmums, kurš iesaistījis tā darbībā ģimeni un nodrošina sniegto pakalpojumu vai produkcijas kvalitāti un daudzveidību  |
|  |
| **8.Gada darba devējs** – uzņēmums, kurš nodrošina darba vietas un ir draudzīgs darbiniekam |
|  |

Juridiskas personas nosaukums, pārstāvja amats, vārds un uzvārds/fiziskas personas vārds un uzvārds

Tālr.nr./e – pasts

Domes priekšsēdētājs A.Pušpurs

2.pielikums

Konkursa „Balvu novada gada balva uzņēmējdarbībā” nolikumam

**ANKETA**

|  |
| --- |
| **Nominācija „Gada sadarbības partneris”** (pašvaldības veiksmīga sadarbība ar uzņēmēju projekturealizēšanā, pasākumu rīkošanā u.c.) |
|  |

Iestādes nosaukums, pārstāvja amats, vārds un uzvārds

Tālr.nr./e – pasts

Domes priekšsēdētājs A.Pušpurs